09.06.2020

**Россияса Веськӧдлан котыр видлалас Коми Республикаын ытва улӧ веськалӧм туйяс дзоньталӧм вылӧ сьӧм сетӧм йылысь юалӧм**

Россия Федерацияса субъектъясын ытваяс да пӧжаръяс вӧсна серпас йылысь [сӧвещание](https://rkomi.ru/km/news/84417/) бӧрын Россия Федерацияса Президент Владимир Путин сетіс лӧсялана тшӧктӧм. Сӧвещаниеыс вӧлі 2020 вося ода-кора тӧлысь 26 лунӧ.

Уськӧдам тӧд вылӧ, Владимир Уйба шыӧдчис странаӧн юралысь дорӧ корӧмӧн сетны республикалы отсӧг. Сійӧ юӧртіс Президентлы, кутшӧм серпасыс ытва бӧрын да кутшӧм мераяс примитӧма ытва колясъяс бырӧдӧм вылӧ.

Сӧвещание бӧрын Владимир Путин вынсьӧдіс [тшӧктӧмъяслысь лыддьӧг](http://www.kremlin.ru/acts/assignments/orders/63489), мый серти Россия Федерацияса Веськӧдлан котырлы тшӧктӧма вичмӧдны федеральнӧй сьӧмкудйысь ассигнованиеяс сы мында, мыйта колӧ Коми Республикаын ытва улӧ веськалӧм туйяс софинансируйтӧмӧн дзоньталӧм вылӧ. Тшӧктӧм збыльмӧдӧм йылысь докладсӧ Президентлы сетасны 2020 вося сора тӧлысь 1 лунӧдз.

Талун, лӧддза-номъя тӧлысь 9 лунӧ, тайӧ юалӧмсӧ видлалісны Коми Республикаса виччысьтӧмторъясысь ӧлӧдан да найӧс бырӧдан да пӧжарысь видзчысянлунӧн могмӧдан комиссиялӧн заседание дырйи. Заседаниесӧ нуӧдіс Владимир Уйба.

2020 воын тувсовъя ытва дырйи ойдӧма 59 автомашина туй участок. Транспортӧн ветлыны позянлуныс абу. Ставнас жугалӧм автомашина туй участокъяслӧн кузьтаыс 19 кымын километр. Тшыкӧма 7 искусственнӧй сооружение, сы лыдын посъяс да ва лэдзан трубаяс. Муниципалитетъяслӧн юӧр серти, 2020 вося тувсовъя ытва жугӧдіс 36 гӧгӧр километр меставывса автомашина туй. Медъёна туйяссӧ жугӧдӧма Кулӧмдін районын.

«Талун ваыс оз ни ту, пӧшти быдлаын сійӧ ямис. Но ӧні миянлы колӧ вӧчны ыджыд удж, медым бырӧдны ытваӧн вӧчӧм лёкторсӧ, - тӧдчӧдіс Владимир Уйба. – Талун колӧ лӧсьӧдны Ӧтув вӧдитчан автомашина туйяс вылын тувсовъя ытва вӧсна жугӧдӧм участокъяслысь лыддьӧг. Котыртны Ӧтув вӧдитчан автомашина туйяс вылын жугӧдӧм участокъяс обследуйтӧм вылӧ комиссияяс. Обследуйтӧм бӧрын гижны ведомосьтъяс, кытчӧ пасйыны, уна-ӧ колӧ уджыс участокъяссӧ дзоньталӧм вылӧ, да сметаӧн урчитны дзоньталан уджыслысь донсӧ».

Коми Республикаса Юралысьлысь могъяс недыр кадколастӧ збыльмӧдысь тшӧктіс регионса Стрӧитчан министерстволы зільджыка артавны, мыйта лёктор вайис ытваыс туй инфраструктуралы, мыйта удж колӧ вӧчны сійӧс дзоньталӧм вылӧ да дона-ӧ сійӧ сувтас.

09.06.2020

**Правительство России рассмотрит вопрос о выделении средств Республике Коми на восстановление автодорог, пострадавших в ходе паводка**

Соответствующее поручение дал Президент Российской Федерации Владимир Путин по итогам [совещания](https://rkomi.ru/news/84417/) о ситуации с паводками и пожарами в субъектах Российской Федерации, состоявшегося 26 мая 2020 года.

Напомним, с просьбой оказать поддержку Республике Коми к главе государства обратился Владимир Уйба. Исполняющий обязанности Главы Республики Коми проинформировал Президента об обстановке и принимаемых мерах по ликвидации последствий половодья.

По итогам совещания Владимир Путин утвердил [перечень поручений](http://www.kremlin.ru/acts/assignments/orders/63489), в соответствии с которым Правительству Российской Федерации поручено рассмотреть вопрос о выделении из федерального бюджета ассигнований, необходимых для софинансирования мероприятий по восстановлению автомобильных дорог на территории Республики Коми, пострадавших от паводка. Доклад о результатах исполнения главе государства будет представлен до 1 июля 2020 года.

Сегодня, 9 июня, вопрос восстановления автомобильных дорог после весеннего половодья был рассмотрен на заседании Комиссии по предупреждению и ликвидации чрезвычайных ситуаций и обеспечению пожарной безопасности Республики Коми. Заседание провёл Владимир Уйба.

В ходе весеннего половодья 2020 года было подтоплено 59 участков автомобильных дорог общего пользования и нарушено транспортное сообщение. Общая протяжённость разрушенных участков автомобильных дорог регионального и межмуниципального значения составляет порядка 19 км. Повреждено 7 искусственных сооружений, в том числе мосты и водопропускные трубы. По информации муниципалитетов, в период весеннего половодья 2020 года разрушено порядка 36 км автомобильных дорог общего пользования местного значения. Наибольшие разрушения зафиксированы в Усть-Куломском районе.

«Сегодня ситуация стабилизировалась, вода ушла практически на всех территориях. Но теперь нам предстоит большая работа по ликвидации последствий половодья, - подчеркнул Владимир Уйба. – Сегодня нам необходимо сформировать Перечень участков автомобильных дорог общего пользования, разрушенных вследствие весеннего половодья. Организовать работу Комиссий по обследованию разрушенных участков автомобильных дорог общего пользования. По итогам работы Комиссий составить ведомости объёмов работ по восстановлению разрушенных участков и определить сметную стоимость восстановительных работ».

Врио Главы Республики Коми поручил региональному Минстрою ускорить работу по оценке размеров ущерба, нанесённого объектам дорожной инфраструктуры в результате широкомасштабного паводка, объёма восстановительных работ и их стоимости

2327 Лыткин